Gutaučiai

Gutaučiai – kaimas Zarasų rajono savivaldybėje, 3 km į pietvakarius nuo Antalieptės, prie kelio . Pietvakariuose stūkso Gutaučių piliakalnis. Yra kapinės, pirmas oficialus palaidojimas – 1817 m. Kaime telkšojo 3 ha Aklaežeris.

Istorija

Minimas nuo 1685 m. Daugailių bažnyčios naujagimių krikšto ir santuokų registracijos knygose. Dažniausiai sutinkamos Rainelių pavardės. 1833 m. kaime buvo 12 sodybų ir 94 gyventojai, jų tarpe kaimo pradininko Rainelio ainio Kristoforo Reinio 10 asmenų šeima. 1897 m. buvo 137 gyventojai, 1923 m. - 122 gyventojai ( 26 sodybos). 1929 m. kaimas išskirstytas viensėdžiais, tuomet susiformavo 29 sodybos su 330,06 ha naudingos ir nenaudingos žemės. Kaimas galutinai sunyko po 1972 m. atliktos melioracijos.

Gyventojai

Žymūs žmonės 
 Petras Galinis (1861–1901) – knygnešys, knygas gabenęs iš Tilžės ir platinęs Antalieptės, Bikūnų, Daugailių apylinkėse;
 Algimantas Povilas Galinis (1939–2007) – prokuroras, nuo 1997 m. generalinio prokuroro padėjėjas;
 Vladas Kazlauskas (1928–2013) – rezistentas, pedagogas;
 Genovaitė Kazlauskaitė (1933-2018) – žurnalistė, redaktorė, V. Kapsuko premijos laureatė.
 Kapinėse palaidotas 1945 m. žuvęs partizanas Albertas Šileikis.

Šaltiniai 

Zarasų rajono savivaldybės gyvenvietės